Prifysgol Metropolitan Caerdydd - Hysbysiad Preifatrwydd Staff

1. Cyflwyniad

Mae Prifysgol Metropolitan Caerdydd yn cymryd diogelu data o ddifrif. Nid yw’n bosibl i’r Brifysgol gyflawni ei swyddogaethau a’i rhwymedigaethau mewn perthynas â’ch recriwtio a’ch cyflogaeth, heb ddarparu rhywfaint o’ch data personol. Yn y rhan fwyaf o achosion, mae gan y Brifysgol sail statudol ar gyfer darpariaeth o’r fath, ond mewn achosion lle nad yw’n gwneud hynny, bydd y Brifysgol yn gofyn am gael eich caniatâd.

Bydd prosesu eich data personol bob amser yn unol â’r Rheoliad Diogelu Data Cyffredinol (GDPR) a Deddf Diogelu Data 2018 (DPA2018). Drwy gyfrwng yr Hysbysiad Preifatrwydd hwn, mae’r Brifysgol am roi gwybod i chi am y canlynol:

* Pam mae’r Brifysgol yn casglu ac yn prosesu eich data personol; a’r
* hawliau sy’n cael eu hymestyn i chi oherwydd bod eich data’n cael ei gasglu a’i brosesu.

1. **Diffiniadau**

Rheolydd: Y person naturiol neu gyfreithiol, yr awdurdod cyhoeddus, yr asiantaeth neu gorff arall sydd, ar ei ben ei hun neu ar y cyd ag eraill, yn pennu dibenion a dulliau prosesu data personol; pan benderfynir ar ddibenion a dulliau prosesu o’r fath gan gyfraith yr Undeb neu’r Aelod-wladwriaethau, gall yr Undeb neu gyfraith yr Aelod-wladwriaeth ddarparu ar gyfer y rheolydd neu’r meini prawf penodol ar gyfer ei enwebu.

Data Personol: Unrhyw wybodaeth sy’n ymwneud â pherson naturiol a adnabyddir neu y gellir ei adnabod (‘Gwrthrych Data”). Mae person naturiol adnabyddadwy yn un y gellir ei adnabod, yn uniongyrchol neu’n anuniongyrchol, yn benodol drwy gyfeirio at ddynodwr megis enw, rhif adnabod, data lleoliad, dynodwr ar-lein neu at un neu fwy o ffactorau sy’n perthyn yn benodol i hunaniaeth gorfforol, ffisiolegol, enetig, feddyliol, economaidd, ddiwylliannol neu gymdeithasol y person naturiol hwnnw.

Gwrthrych Data: Unrhyw berson naturiol a adnabyddir neu y gellir ei adnabod, y mae ei ddata personol yn cael ei brosesu gan y Rheolydd sy’n gyfrifol am y prosesu.

Prosesydd: Person naturiol neu gyfreithiol, awdurdod cyhoeddus, asiantaeth neu gorff arall sy’n prosesu data personol ar ran y Rheolydd.

Derbynnydd: Person naturiol neu gyfreithiol, awdurdod cyhoeddus, asiantaeth neu gorff arall, y datgelir y data personol iddo, boed yn drydydd parti ai peidio. Fodd bynnag, ni fydd awdurdodau cyhoeddus a all dderbyn data personol o fewn fframwaith ymchwiliad penodol yn unol â chyfraith yr Undeb neu Aelod-wladwriaethau yn cael eu hystyried yn dderbynwyr; bydd prosesu’r data hynny gan yr awdurdodau cyhoeddus hynny yn cydymffurfio â’r rheolau diogelu data perthnasol yn unol â dibenion y prosesu.

Trydydd Parti: Mae person naturiol neu gyfreithiol, awdurdod cyhoeddus, asiantaeth neu gorff heblaw Gwrthrych y Data, y Rheolydd, y Prosesydd a’r personau sydd, o dan awdurdod uniongyrchol y Rheolydd neu’r Prosesydd, wedi’u hawdurdodi i brosesu data personol.

Cyfyngu ar Brosesu: Marcio data personol wedi’i storio gyda’r nod o gyfyngu ar brosesu yn y dyfodol.

Prosesu: Unrhyw weithrediad neu set o weithrediadau a gyflawnir ar ddata personol neu ar setiau o ddata personol, waeth a ydynt drwy ddulliau awtomataidd ai peidio, megis casglu, cofnodi, trefnu, strwythuro, storio, addasu neu newid, adalw, ymgynghori, defnyddio, datgelu drwy drosglwyddo, lledaenu neu ddarparu fel arall, alinio neu gyfuno, cyfyngu, dileu neu ddinistrio.

Proffilio: Unrhyw fath o brosesu data personol yn awtomatig sy’n cynnwys defnyddio data personol i werthuso rhai agweddau personol sy’n ymwneud â pherson naturiol, yn arbennig i ddadansoddi neu ragweld agweddau sy’n ymwneud â pherfformiad y person naturiol hwnnw yn y gwaith, sefyllfa economaidd, iechyd, dewisiadau personol, diddordebau, dibynadwyedd, ymddygiad, lleoliad neu symudiadau.

Cydsyniad: Cydsyniad Gwrthrych y Data yw unrhyw arwydd rhydd, penodol, gwybodus a diamwys o ddymuniadau Gwrthrych y Data y mae ef neu hi, drwy ddatganiad neu drwy gam cadarnhaol clir, yn dangos cytundeb i brosesu data personol sy’n ymwneud ag ef neu hi.

1. **Enw a Chyfeiriad y Rheolydd**

Y Rheolydd yw:

**Prifysgol Metropolitan Caerdydd**

Campws Llandaf

Rhodfa’r Gorllewin

Caerdydd

CF5 2YB

Ffôn: 02920 41 6070

E-bost: [dataprotection@cardiffmet.ac.uk](mailto:dataprotection@cardiffmet.ac.uk)

Gwefan: [https://www.metcaerdydd.ac.uk/Pages/default.aspx](http://www.cardiffmet.ac.uk/Pages/default.aspx)

1. **Enw a Chyfeiriad y Swyddog Gwybodaeth a Chydymffurfiaeth Data**

Swyddog Gwybodaeth a Chydymffurfiaeth Data’r Rheolydd yw:

Sean Weaver

Yr Ysgrifenyddiaeth

**Prifysgol Metropolitan Caerdydd**

Campws Llandaf

Rhodfa’r Gorllewin

Caerdydd

CF5 2YB

Ffôn: 02920 20 5758

E-bost: dataprotection@cardiffmet.ac.uk

Gwefan: [https://www.metcaerdydd.ac.uk/about/structureandgovernance/Pages/Data-Protection---Records-Management.aspx](http://www.cardiffmet.ac.uk/about/structureandgovernance/Pages/Data-Protection---Records-Management.aspx)

Gallwch gysylltu’n uniongyrchol â Sean Weaver gydag unrhyw ymholiadau sy’n ymwneud â deddfwriaeth diogelu data.

Sean yw Swyddog Diogelu Data Statudol y Brifysgol sy’n cyflawni’r rôl a nodir yn Erthyglau 37-39

GDPR.

1. **Enw a Chyfeiriad yr Awdurdod Goruchwylio Arweiniol**

Yr Awdurdod Goruchwylio Arweiniol sy’n goruchwylio’r Rheolydd yw:

Swyddfa’r Comisiynydd Gwybodaeth (ICO)

Wycliffe House

Water Lane

Wilmslow

Swydd Gaer

SK9 5AF

Ffôn: 03031 23 1113

E-bost: [casework@ico.org.uk](mailto:casework@ico.org.uk)

Gwefan: <https://ico.org.uk>

Rhif Cofrestru ICO Metropolitan Caerdydd yw Z471616X. Mae’r manylion i’w gweld ar: <https://ico.org.uk/ESDWebPages/Search> gan ddefnyddio’r rhif hwn.

1. **Data Personol a Brosesir gan y Brifysgol**

Gan ddechrau gyda’ch cais a’ch penodiad i’r Brifysgol, ac yna cwrs eich cyflogaeth, caiff y data personol canlynol ei gasglu a’i brosesu gan y Brifysgol:

* Eich enw, cyfeiriad a manylion cyswllt, gan gynnwys eich cyfeiriad(au) e-bost a’ch rhif(au) ffôn.
* Eich dyddiad geni a’ch rhyw.
* Llun ID a rhif staff.[[1]](#footnote-1)
* Manylion eich cymwysterau, eich sgiliau, eich profiad a hanes eich cyflogaeth.
* Gwybodaeth am eich tâl, gan gynnwys eich hawl i fuddion fel pensiynau.
* Manylion eich cyfrif banc a’ch Rhif Yswiriant Gwladol.
* Eich statws priodasol, eich dibynyddion a’ch cysylltiadau brys.
* Eich cenedligrwydd a’ch hawl i weithio yn y DU.
* Gwybodaeth am unrhyw gofnodion troseddol.
* Manylion eich dyddiau gwaith a’ch oriau gwaith, ynghyd â’ch presenoldeb yn y gwaith.
* Manylion cyfnodau o absenoldeb rydych wedi’u cymryd.
* Manylion unrhyw weithdrefnau disgyblu neu gwyno y buoch yn rhan ohonynt, gan gynnwys unrhyw rybuddion a/neu ohebiaeth gysylltiedig a roddwyd i chi.
* Asesiadau o’ch perfformiad, gan gynnwys Adolygiadau Perfformiad Staff (SPRs) a gohebiaeth gysylltiedig.
* Gwybodaeth am gyflyrau meddygol neu iechyd, gan gynnwys a oes gennych anabledd y mae’r Brifysgol yn gwneud addasiadau rhesymol ar ei gyfer ai peidio, a hefyd unrhyw atgyfeiriadau i Iechyd Galwedigaethol.
* Gwybodaeth monitro cyfle cyfartal gan gynnwys gwybodaeth mewn perthynas â’r 9 nodwedd warchodedig y cyfeirir atynt yn Neddf Cydraddoldeb 2010.
* Sgiliau yn y Gymraeg.

Mae’r Brifysgol yn casglu’r wybodaeth hon mewn amrywiaeth o ffyrdd. Er enghraifft, cesglir data; drwy’r broses ymgeisio, a geir o’ch pasbort a/neu’ch trwydded yrru; o ffurflenni a gwblhawyd gennych (h.y. ffurflenni enwebu buddion); a thrwy gyfweliadau, cyfarfodydd neu asesiadau eraill gyda chi.

Mae gan y Brifysgol wybodaeth a gyflenwir hefyd gan drydydd partïon megis tystlythyrau gan gyn-gyflogwyr, a gwybodaeth o wiriadau cofnodion troseddol (os yw’n berthnasol).

1. **Rhesymau dros/Dibenion Prosesu Gwybodaeth**

Mae angen i’r Brifysgol brosesu eich data er mwyn llunio contract cyflogaeth gyda chi, ac felly i fodloni’r rhwymedigaethau o dan y contract cyflogaeth. Mae’r rhwymedigaethau hyn yn cynnwys, ond heb fod yn gyfyngedig i; eich talu yn unol â’ch contract cyflogaeth, a gweinyddu hawliau budd-dal, pensiwn ac yswiriant er enghraifft.

Mewn rhai achosion, mae angen i’r Brifysgol brosesu eich data i sicrhau ei bod yn cydymffurfio â rhwymedigaethau cyfreithiol. Er enghraifft, cadarnhau’r hawl i weithio yn y DU, didynnu treth, cydymffurfio â chyfreithiau iechyd a diogelwch, a chymeradwyo cyfnodau o absenoldeb.

Mewn achosion eraill, mae gan y Brifysgol fudd dilys o brosesu eich data cyn, yn ystod ac ar ôl diwedd y berthynas gyflogaeth. Mae prosesu eich data personol yn caniatáu i’r Brifysgol wneud y canlynol:

* Gweithredu prosesau recriwtio a hyrwyddo.
* Cadw cofnodion cyflogaeth a manylion cyswllt cywir a diweddar (gan gynnwys manylion am bwy i gysylltu â hwy os bydd argyfwng), a chofnodion o hawliau cytundebol a statudol cyflogeion.
* Gweithredu a chadw cofnod o brosesau disgyblu a chwyno, er mwyn sicrhau ymddygiad derbyniol yn y gweithle.
* Gweithredu a chadw cofnod o berfformiad cyflogeion a phrosesau cysylltiedig, i gynllunio ar gyfer datblygu gyrfa, ac at ddibenion cynllunio olyniaeth a rheoli’r gweithlu.
* Gweithredu a chadw cofnod o absenoldeb a gweithdrefnau rheoli absenoldeb, er mwyn caniatáu rheoli’r gweithlu’n effeithiol a sicrhau bod cyflogeion yn cael tâl neu fuddion eraill y mae ganddynt hawl iddynt.
* Cael cyngor iechyd galwedigaethol i sicrhau ei fod yn cydymffurfio â dyletswyddau mewn perthynas ag unigolion ag anableddau, ac yn cyflawni ei rwymedigaethau o dan gyfraith iechyd a diogelwch.
* Gweithredu a chadw cofnod o fathau eraill o absenoldeb (gan gynnwys mamolaeth, tadolaeth, mabwysiadu, absenoldeb rhiant a rhiant a rennir), er mwyn caniatáu rheoli’r gweithlu’n effeithiol a sicrhau bod y sefydliad yn cydymffurfio â dyletswyddau mewn perthynas â hawl i wyliau.
* Sicrhau darpariaeth adnoddau dynol a gweinyddu busnes effeithiol.
* Darparu tystlythyrau ar gais am gyflogeion presennol neu gyn-weithwyr.
* Mynediad a darparu cyfleusterau diogel yn y Brifysgol gan gynnwys gwasanaethau llyfrgell, gwasanaethau cyfrifiadura, a chyfleusterau chwaraeon a chynhadledd.
* Cynhyrchu a dosbarthu deunyddiau ymchwil ac addysgol.
* Casglu delweddau teledu cylch cyfyng ar gyfer atal troseddu ac erlyn troseddwyr.
* Ymateb i hawliadau cyfreithiol, a’i hamddiffyn rhag hawliadau cyfreithiol.

Caiff rhywfaint o Ddata Categori Arbennig ei brosesu i gyflawni rhwymedigaethau cyfraith cyflogaeth (fel y rhai mewn perthynas â chyflogeion ag anableddau) ac at ddibenion monitro cyfle cyfartal.

1. **Rhannu Gwybodaeth â Sefydliadau Eraill**

Weithiau mae angen i’r Brifysgol rannu eich gwybodaeth bersonol â sefydliadau eraill. Lle bo angen gwneud hyn, mae’n ofynnol i’r Brifysgol gydymffurfio â phob agwedd ar Ddeddf Diogelu Data 2018, y Rheoliad Preifatrwydd a Chyfathrebu Electronig (PECR) a’r GDPR fel y mae’n gymwys.

Isod ceir disgrifiad o’r mathau o sefydliadau y gallai fod angen i’r Brifysgol rannu rhywfaint o’r wybodaeth bersonol y mae’n ei phrosesu gyda nhw, am un neu fwy o resymau.

|  |  |
| --- | --- |
| **Datgelu i:** | **Manylion** |
| Adrannau’r Llywodraeth ac asiantaethau eraill y DU sydd â dyletswyddau sy’n ymwneud ag atal a chanfod troseddau, dal ac erlyn troseddwyr, casglu treth neu doll, neu ddiogelu diogelwch gwladol. | Er mwyn bodloni gofynion statudol ac fel arall yn ôl yr angen er budd y cyhoedd, a chan ystyried eich hawliau a’ch rhyddid. (Yn cynnwys Cyllid a Thollau Ei Mawrhydi, yr Adran Gwaith a Phensiynau, Asiantaeth Ffiniau’r DU y Swyddfa Gartref, Pasbortau a Mewnfudo, a’r Heddlu). |
| Cyngor Cyllido Addysg Uwch Cymru (CCAUC) a’i asiantau. | Er mwyn bodloni gofynion statudol gan gynnwys darparu data i’r Asiantaeth Ystadegau Addysg Uwch (HESA) a’r Asiantaeth Sicrhau Ansawdd (QAA). Fe’ch cynghorir i gyfeirio at yr hysbysiadau casglu ar wefan HESA i gael rhagor o fanylion am ba wybodaeth a ddatgelir: <https://www.hesa.ac.uk/collection-notices>. |
| Sefydliadau’r GIG yng Nghymru a Lloegr. | Pan fo hyn yn angenrheidiol at ddibenion rheoli mewn cysylltiad â chyflawni eich dyletswyddau contract cytundebol neu anrhydeddus. |
| Cyrff proffesiynol (er enghraifft, Cymdeithas y Cyfreithwyr). | Pan fo hyn yn angenrheidiol at ddibenion achredu cyrsiau a/neu gyflawni eich dyletswyddau cytundebol. |
| Darpar gyflogwyr neu ddarparwyr addysg yr ydych wedi cysylltu â nhw. | At ddibenion cadarnhau eich cyflogaeth gyda Phrifysgol Metropolitan Caerdydd. |
| Aelodau o’r cyhoedd. | Pan fo’n ofynnol o dan Ddeddf Rhyddid Gwybodaeth 2000 ac nid yw’r datgeliad yn torri unrhyw egwyddorion diogelu data. |
| **Enghreifftiau Eraill:**   * Noddwyr ymchwil, cyrff ariannu ac asiantaethau dan gontract sy’n gweithio ar ran y cyrff hyn. * Undebau llafur. * Yr Asiantaeth Budd-daliadau fel sy’n ofynnol gan Ddeddf Gweinyddu Nawdd Cymdeithasol 1992. * Asiantaeth Cymorth i Blant/Gwasanaeth Cynhaliaeth Plant fel sy’n ofynnol gan Reoliadau Gwybodaeth Am Gymorth i Blant 2008 (rhif 2551). * Archwilwyr, yswirwyr a chyfreithwyr sy’n gweithredu ar ran y Brifysgol. * Sefydliadau eraill y mae’r Brifysgol yn cydweithio â hwy ar brosiectau ymchwil. | |

1. **Pwy sydd â Mynediad at eich Data?**

Mae’n bosibl y bydd eich gwybodaeth yn cael ei rhannu’n fewnol – gydag aelodau o’r adran Adnoddau Dynol (gan gynnwys y gyflogres a phensiynau), eich rheolwr llinell ac unrhyw aelod/aelodau eraill o staff sydd angen y data er mwyn cyflawni ei rôl yn effeithiol.

1. **Hawliau Gwrthrych y Data (h.y. eich hawliau chi)**

Mae GDPR yn rhoi hawliau i chi. Ceir crynodeb o’r hawliau hyn isod. Er mwyn mynnu unrhyw un o’r hawliau hyn, gallwch gysylltu â Swyddog Cydymffurfiaeth Gwybodaeth a Data’r Brifysgol ar unrhyw adeg.

Yr Hawl i Gadarnhau: Mae gennych chi (Gwrthrych y Data) yr hawl i gael cadarnhad gan y Brifysgol (y Rheolwr) ynghylch a yw data personol sy’n ymwneud â chi yn cael ei brosesu ai peidio.

Hawl mynediad: Mae gennych hawl i gael copi o unrhyw wybodaeth bersonol sy’n cael ei storio amdanoch gan y Brifysgol unrhyw bryd. At hynny, mae gennych yr hawl i gael gwybodaeth ynghylch a yw eich data’n cael ei drosglwyddo i drydedd wlad neu sefydliad rhyngwladol. Os felly, mae gennych hawl i gael gwybod am y camau diogelu priodol sy’n ymwneud â’r trosglwyddiad.

Yr Hawl i Gywiro: Mae gennych hawl i gael y Brifysgol, heb oedi diangen, i gywiro data personol anghywir. Gan ystyried dibenion y prosesu, mae gennych yr hawl i gwblhau data personol anghyflawn, gan gynnwys drwy ddarparu datganiad atodol.

Yr Hawl i Ddileu

(Yr Hawl i gael eich Anghofio): Mae gennych hawl i unrhyw ddata personol sy’n ymwneud â chi gael ei ddileu gan y Brifysgol heb oedi diangen, ac mae yna rwymedigaeth o du’r Brifysgol i ddileu’r data personol heb oedi diangen lle mae un o’r seiliau statudol yn berthnasol, ar yr amod nad oes angen y prosesu.

Yr Hawl i Gyfyngu Prosesu: Mae gennych hawl i gyfyngu ar brosesu eich data lle mae rheswm statudol yn berthnasol.

Yr Hawl i Gludadwyedd Data: Mae gennych hawl i dderbyn y data personol sy’n ymwneud â chi, a ddarparwyd i Reolwr arall, mewn fformat strwythuredig, a ddefnyddir yn gyffredin ac y gellir ei ddarllen gan beiriant, at ddibenion sy’n ymwneud â’ch cyflogaeth gyda’r Brifysgol.

Yr Hawl i Wrthwynebu: Mae gennych hawl i wrthwynebu, ar sail sy’n ymwneud â’ch sefyllfa benodol, ar unrhyw adeg, i brosesu data personol sy’n ymwneud â chi.

Gwneud Penderfyniadau Unigol awtomatig: Mae gennych hawl i beidio â bod yn destun penderfyniad sy’n seiliedig ar brosesu awtomataidd yn unig, gan gynnwys proffilio.

Yr Hawl i Dynnu Caniatâd yn ôl: Os yw caniatâd yn sail ar gyfer prosesu, mae gennych yr hawl i dynnu eich caniatâd yn ôl i brosesu eich data ar unrhyw adeg. Gallwch dynnu caniatâd yn ôl drwy gysylltu â Sean Weaver, Swyddog Cydymffurfiaeth Gwybodaeth a Data’r Brifysgol.

Yr Hawl i Gwyno i’r ICO: Os ydych yn anhapus ag unrhyw agwedd ar ymddygiad y Brifysgol mewn perthynas â defnyddio eich data, gallwch gysylltu â’r ICO gan ddefnyddio’r manylion yn Adran 4 a 5 o’r Hysbysiad Preifatrwydd hwn.

1. **Sail Gyfreithiol y Brifysgol ar gyfer Prosesu eich Data Personol**

Cydsyniad: Rydych wedi rhoi caniatâd i brosesu eich data personol at un neu fwy o ddibenion penodol. *Erthygl 6.1(a) y GDPR.*

Perfformiad Contract: Mae angen prosesu at ddibenion perfformiad eich contract cyflogaeth gyda’r Brifysgol. *Erthygl 6.1(b) y GDPR.*

Rhwymedigaeth Gyfreithiol: Mae angen prosesu er mwyn cydymffurfio â rhwymedigaethau cyfreithiol y mae’r Brifysgol yn ddarostyngedig iddynt. *Erthygl 6.1(c) y GDPR.*

Buddiannau Hanfodol: Mae angen prosesu er mwyn diogelu eich buddiannau hanfodol, neu fuddiannau hanfodol personau naturiol eraill. *Erthygl 6.1(d) y GDPR.*

Cyflawni Tasg: Mae angen prosesu er mwyn cyflawni tasg a gyflawnir er budd y cyhoedd neu wrth arfer awdurdod swyddogol a freiniwyd yn y Brifysgol. *Erthygl 6.1(e) y GDPR.*

Buddiannau Cyfreithlon: Mae angen prosesu at ddibenion y buddiannau cyfreithlon a ddilynir gan y Brifysgol (neu gan drydydd parti), ac eithrio pan fo buddiannau o’r fath yn cael eu diystyru gan eich hawliau a’ch rhyddid sylfaenol, sydd felly’n ei gwneud yn ofynnol i’ch data gael ei ddiogelu. *Erthygl 6.1(f) y GDPR.[[2]](#footnote-2)*

1. **Diogelwch Prosesu**

Fel y Rheolydd, mae Prifysgol Metropolitan Caerdydd wedi gweithredu mesurau technegol a sefydliadol i sicrhau bod data personol a brosesir yn parhau’n ddiogel, ond ni ellir gwarantu sicrwydd llwyr. Os oes gennych bryder penodol am ddull penodol o drosglwyddo data, bydd y Brifysgol yn cymryd camau rhesymol i ddarparu dull arall. I gael rhagor o wybodaeth am ddiogelwch TG ym Mhrifysgol Metropolitan Caerdydd, a chadw eich data’n ddiogel, cliciwch [yma](http://study.cardiffmet.ac.uk/IT/Pages/IT-Security.aspx).

1. **Trosglwyddo**

Weithiau mae angen i’r Brifysgol drosglwyddo eich data personol dramor (h.y. y tu allan i’r Ardal Economaidd Ewropeaidd [EEA]). Pan fydd angen trosglwyddiadau, gall gwybodaeth gael ei throsglwyddo i wledydd neu diriogaethau ledled y byd. Bydd unrhyw drosglwyddiadau a wneir yn cydymffurfio’n llawn â phob agwedd ar y GDPR a’r DPA2018, ac yn unol â’r ddeddfwriaeth sy’n benodol i wlad sy’n gymwys i Brifysgol Metropolitan Caerdydd.

1. **Cadw eich Data**

Bydd eich data’n cael ei gadw’n ddiogel gan y Brifysgol yn unol â’i [Pholisi Rheoli Cofnodion.](http://www.cardiffmet.ac.uk/about/structureandgovernance/Documents/Records%20Management%20Policy.pdf) Ar ôl i’r cyfnod cadw ddod i ben, caiff eich data ei ddileu’n ddiogel, ar yr amod nad oes mo’i angen mwyach at ddibenion cyflawni eich contract cyflogaeth, cychwyn eich contract, neu mewn perthynas ag achosion cyfreithiol eraill.

1. **Eich Cyfrifoldebau**

Mae gennych gyfrifoldeb i gadw eich manylion personol yn gywir ac yn gyfredol drwy [borth Hunan-Wasanaeth Cyflogeion iTrent](https://itrentselfservice.cardiffmet.ac.uk/tlive_ess/ess/#/login). Os nad yw hwn ar gael, rhaid i chi hysbysu Adnoddau Dynol. Os byddwch, yn ystod eich cyflogaeth, yn cyflwyno gwybodaeth bersonol pobl eraill i’r Brifysgol (h.y. gwybodaeth y berthynas agosaf), dylech sicrhau eich bod wedi cael caniatâd i wneud hynny (gan y person/personau hynny).

Mae gennych gyfrifoldeb hefyd i eraill, o dan y GDPR a’r DPA2018, os byddwch yn cael mynediad i’w data tra byddwch yn y Brifysgol. Mae’r cyfrifoldeb hwn yn ychwanegol at unrhyw rwymedigaethau sy’n deillio o foeseg broffesiynol neu godau ymddygiad.

Mae’n drosedd i chi ddatgelu data personol yn fwriadol ac yn ddi-hid i unrhyw un nad oes ganddo hawl i’w dderbyn, neu geisio cael data nad oes ganddynt hawl iddo. Bydd y Brifysgol yn ystyried o ddifrif unrhyw achos o dorri deddfwriaeth diogelu data gan unrhyw un o’i haelodau, gan gynnwys ystyried camau disgyblu.

1. **Gwneud Penderfyniadau Awtomatig a Phroffilio**

Nid yw’r Brifysgol yn prosesu eich data ar gyfer gwneud penderfyniadau awtomatig neu broffilio.

1. **Cyffredinol**

Ni allwch drosglwyddo unrhyw un o’ch hawliau o dan yr Hysbysiad Preifatrwydd hwn i unrhyw berson arall. Gall y Brifysgol drosglwyddo ei hawliau o dan yr Hysbysiad Preifatrwydd hwn lle mae’n credu’n rhesymol na fydd hyn yn effeithio ar ei hawliau.

Os bydd unrhyw lys neu awdurdod cymwys yn canfod bod unrhyw ddarpariaeth yn yr Hysbysiad Preifatrwydd hwn (neu ran o unrhyw ddarpariaeth) yn annilys, yn anghyfreithlon neu’n amhosibl ei gorfodi, ystyrir bod y ddarpariaeth neu ran-ddarpariaeth honno, i’r graddau sy’n ofynnol, yn cael ei dileu, ac ni fydd dilysrwydd a gorfodadwyedd darpariaethau eraill yr Hysbysiad Preifatrwydd hwn yn cael eu heffeithio.

Oni chytunir fel arall, ystyrir bod unrhyw oedi, gweithred neu anweithred gan barti wrth arfer unrhyw hawl neu rwymedi yn hepgoriad o hynny, neu unrhyw hawl neu rwymedi arall.

Caiff yr Hysbysiad hwn ei lywodraethu a’i ddehongli yn unol â chyfraith Cymru a Lloegr. Bydd pob anghydfod sy’n codi o dan yr Hysbysiad yn ddarostyngedig i awdurdodaeth unigryw llysoedd Cymru a Lloegr.

1. **Newidiadau i’r Hysbysiad hwn**

Gall y Brifysgol ddiweddaru’r hysbysiad hwn i adlewyrchu newidiadau yn y gyfraith neu ei harferion preifatrwydd. Fodd bynnag, ni fydd Prifysgol Metropolitan Caerdydd yn defnyddio eich data personol mewn unrhyw ffyrdd newydd heb eich caniatâd.

1. **Sut i Godi Ymholiad, Pryder neu Gŵyn**

Os oes dal gennych ymholiadau, pryderon neu os hoffech wneud cwyn, mae manylion am sut y gallwch wneud hynny wedi’u datgelu o dan Adran 4 a 5 o’r Hysbysiad hwn.

1. Data Categori Arbennig yw ffotograffau (data biometrig) sydd angen caniatâd penodol i’w brosesu. *Erthygl 9 y GDPR.* [↑](#footnote-ref-1)
2. Os yw prosesu eich data personol yn seiliedig ar fudd cyfreithlon y Brifysgol, bydd yn cyflawni ei busnes o blaid eich lles. [↑](#footnote-ref-2)